Chlorophorus figuratus

Chlorophorus figuratus Cerambycidae familiako kakalardoa da, zientziarako Scopolik 1763an deskribatu zuena. Europa guztian zabaldurik dago, baita Euskal Herrian ere.

 Deskribapena 
Tamaina txikiko kakalardoa da, 8-13 mm-ko luzera baino ez du. Gorputza luzea eta zilindriko samarra da. Burua eta pronotoa beltzak dira baina ile labur grisez estalita daude. Elitroak beltzak baina lerro eta puntu gris argiz egindako marrazkiak dituzte, horrek ematen dio figuratus izena, "figuraz apaindua" esan nahi du.

 Habitata 
Europa guztian zabaldurik dago Kazakhstan eta Kaukaso alderarte. Zelai eta baso ertz eguzkitsuak atsegin ditu. Helduak apiazeoen loreen infloreszentziatan aurkitzen dira gehienetan.

 Bizi zikloa 
Bi urtetako zikloa betetzen dute. Helduak maiatza eta abuztua artean ikusten dira. Arrautzak enbor hiletan jartzen dituzte eta larbak haietako zuraz elikatzen dira; hurritzetan, gaztainondotan, aranondotan, elorri beltzetan eta basaerramutan agertzen dira. Udaberria hasterakoan pupa eratzen dute eta maiatzean ateratzen dira imagoak.

 Iruditegia 

 Erreferentziak 

 Kanpo estekak 

Kategoria:Cerambycidae
Kategoria:Euskal Herriko koleopteroak